ועדת הכספים, כנסת 19, פרוטוקול מספר 355, 2014-06-11 09:00

ניסן סלומינסקי: בוקר טוב, אני פותח את ישיבת ועדת הכספים.

ניסן סלומינסקי: הנושא הראשון הוא בקשות לדיון מחדש.

<טמיר כהן: בישיבה הקודמת היתה בקשה לדיון מחדש על פניות 9001, 9009 ו-9010.

ניסן סלומינסקי: מי בעד אישור הרביזיה?

ניסן סלומינסקי: מי נגד?

ניסן סלומינסקי: בעד – 1

ניסן סלומינסקי: נמנעים – אין

ניסן סלומינסקי: הרביזיה נפלה, הפניות אושרו.

ניסן סלומינסקי: אנחנו עוברים לדיון בפניות.

ניסן סלומינסקי: הפנייה הראשונה היא הפנייה של החינוך, פניה מס' 76, 77 של החינוך.

ניסן סלומינסקי: האם יש פה מישהו מהחינוך שיכול להסביר את זה?

ניסן סלומינסקי: אם ככה, אנחנו עוברים להודעה של התקשורת, עודפים.

ניסן סלומינסקי: בקשה 39005.

ניסן סלומינסקי: בבקשה.

<עופר מרגלית: הפניה נועדה להעברת עודפים מחויבים משנת 2013 לשנת 2014 במשרד התקשורת.

<עופר מרגלית: עיקר העודפים זה בעבודות ייעוץ של ועדת רייך לבחינת הרגולציה על הדואר והשתתפות של המשרד בארגונים בין-לאומיים.

<עופר מרגלית: הם עושים התחייבות ובדרך כלל זה לוקח שנתיים על שכל הכסף יוצא, השקעות להרחבת מערך "עידן פלוס".

ניסן סלומינסקי: אני מבין שזה עודפים מחויבים?

<עופר מרגלית: כן.

ניסן סלומינסקי: טוב.

ניסן סלומינסקי: מי בעד אישור פנייה מס' 39005?

ניסן סלומינסקי: מי נגד?

ניסן סלומינסקי: בעד – 1

ניסן סלומינסקי: נמנעים – אין

ניסן סלומינסקי: תודה, הפנייה אושרה.

ניסן סלומינסקי: יש מישהו מהחינוך?

<שיבי פרומן: כן, שיבי פרומן, יועץ השר.

<שיבי פרומן: מדובר על שינויים בתוך התקציב.

ניסן סלומינסקי: פנייה 76, 77.

ניסן סלומינסקי: שירלי הגיעה.

ניסן סלומינסקי: בבקשה.

<שירלי באבד: הפנייה נועדה לבצע שינויים בתקציב משרד החינוך, שעיקרם: 500 מיליון שקלים לטובת שעות לימוד עבור השלמת הגידול הטבעי במערכת; 260 מלש"ח לטובת הסכם עם הסתדרות המורים שנחתם באוגוסט 2013; 200 מלש"ח עבור השלמת חוסרי שכר בהתאם לביצוע בפועל; 175 מלש"ח לטובת הארכת שנת הלימודים לכיתות א'-ב'; 110 מלש"ח לטובת ביטחון תזונתי;110 מלש"ח נוספים לטובת תקציב התמיכה בישיבות.

ניסן סלומינסקי: 110 האלו זה מה שסוכם בזמנו ובגין זה, אני מבין, שבשנת 2014 הקריטריונים נשארו בדיוק כמו בסוף 2013.

<שירלי באבד: אתה מדבר על תמיכה בישיבות?

ניסן סלומינסקי: כן.

<שירלי באבד: כן, אותו דבר בדיוק, מעודדות גיוס, כמו שהיה ב-2013.

<שירלי באבד: לזה הכסף מיועד, לישיבות מעודדות גיוס.

ניסן סלומינסקי: יש למישהו שאלות?

ניסן סלומינסקי: כי אני עברתי על זה ולי זה ברור.

ניסן סלומינסקי: מי בעד אישור העברה 76, 77?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 1

ניסן סלומינסקי: נמנעים – אין

ניסן סלומינסקי: ההעברה אושרה.

ניסן סלומינסקי: יש כאן מישהו מהמתפ"ש?

ניסן סלומינסקי: לא.

ניסן סלומינסקי: אנחנו עוברים לפנייה מס' 53.

<אסף וסרצוג: הפנייה נועדה לתגבר את תקציב ההוצאה המותנית בהכנסה של מתאם פעולות הממשלה בשטחים בסך של כ-18 מיליון שקלים.

<אסף וסרצוג: מרבית הסכום, כ-17.5 מיליון שקלים, זה לטובת בניית משקף במעבר גשר אלנבי, בהתאם להחלטת ממשלה בנושא.

<אסף וסרצוג: מחצית שניה מהסכום מגיעה מגופים אחרים.

ניסן סלומינסקי: מי האחראי על תיאום הפעולות בשטחים?

<אסף וסרצוג: אלוף פולי מרדכי.

ניסן סלומינסקי: הוא קשור לפניות?

<אסף וסרצוג: יש את מתאם פעולות הממשלה בשטחים, מתחתיו יש שני גופים: מת"ק עזה והמינהל האזרחי באיו"ש.

<אסף וסרצוג: הוא המפקד שלהם.

ניסן סלומינסקי: מה עושה המשקף?

<אסף וסרצוג: מעבר אלנבי הוא מעבר סחורות מירדן לרשות הפלסטינית.

<אסף וסרצוג: המטרה של המשקף היא לייעל את מעבר הסחורות.

<אסף וסרצוג: היום נבדקות באופן ידני, באופן פחות מתקדם.

<אסף וסרצוג: המשקף מאפשר לבדוק את המכולות, את הציוד שמגיע ואת הסחורות שמגיעות בצורה הרבה יותר מהירה וכך לאפשר מעבר יותר גדול של סחורות ביום נתון.

סתיו שפיר: למה עכשיו?

סתיו שפיר: מה חדש בהוצאה הזאת?

<אסף וסרצוג: שום דבר.

<אסף וסרצוג: זו החלטת ממשלה מדצמבר 2013.

סתיו שפיר: מה עוד כולל פיתוח התשתיות שאתם מדברים עליו?

<אסף וסרצוג: בפיתוח התשתיות זה הסכום היחיד שיש, כפי שעניתי לך לבקשתך.

סתיו שפיר: אה, חשבתי על העברה אחרת.

סתיו שפיר: אתה יכול לפרט?

<אסף וסרצוג: על מה?

סתיו שפיר: איזה תשתיות?

<אסף וסרצוג: בפיתוח האזור?

<אסף וסרצוג: הוצאות פיתוח האזור – חשוב לציין שבפנייה הזאת אין הוצאות נוספות לטובת פיתוח האזור מעבר לזה.

<אסף וסרצוג: פיתוח האזור זה הכנסות שמקורן באזור - לפי החלטה של היועץ המשפטי לממשלה ובתשובה שהמדינה נתנה לעתירה לבג"ץ – צריכות להישאר באזור ולשמש לטובת תושבי האזור.

<אסף וסרצוג: לכן הכספים האלה מוקצים לטובת פרויקטים של פיתוח תשתיות – כבישים, חשמל, מים, ביוב - פיתוח מעברי קהל, בינוי אזורי תעשייה משותפים, כמו אזור התעשייה בטול כרם וכן הלאה.

<אסף וסרצוג: ענינו על זה בצורה מפורטת בתשובה לשאלתך.

סתיו שפיר: מדובר בדברים שהולכים ברובם לאיזו אוכלוסייה?

<אסף וסרצוג: לתושבי האזור.

סתיו שפיר: מה זה תושבי האזור – יהודים?

סתיו שפיר: פלסטינים?

סתיו שפיר: גרים שם הרבה אנשים.

<אסף וסרצוג: זה נכון.

<אסף וסרצוג: אני לא יכול להגיד לך שיש אופן חד-משמעי או לכאן או לכאן.

<אסף וסרצוג: זה מוטה יותר, כמובן, לטובת האוכלוסייה הפלסטינית.

סתיו שפיר: באיזה אחוז?

<אסף וסרצוג: לא יודע לומר לך.

סתיו שפיר: מה זאת אומרת?

<אסף וסרצוג: צריך להסתכל.

<אסף וסרצוג: אפשר להעביר רשימה מפורטת של הפרויקטים.

סתיו שפיר: זה מה שביקשתי בבקשה.

<אסף וסרצוג: ביקשת לדעת איזה סוגי הוצאות יש, וזה קיים שם.

סתיו שפיר: אנחנו מכירים כבר מספיק זמן, אתה יודע מה הבקשות שאני מבקשת.

<אסף וסרצוג: אני מסביר.

<אסף וסרצוג: מי שאחראי על ביצוע הפרויקטים זה המינהל האזרחי באיו"ש.

<אסף וסרצוג: לא משרד האוצר קובע את תיעדוף הפרויקטים.

<אסף וסרצוג: מרבית הפרויקטים הם לטובת האוכלוסייה הפלסטינית.

<אסף וסרצוג: הסיבה שקשה לומר את זה היא מכיוון שיש פרויקט של שיפוץ כביש – על הכביש נוסעות עליו שתי האוכלוסיות.

<אסף וסרצוג: האם זה לטובת האוכלוסייה הזאת או לטובת האוכלוסייה האחרת?

סתיו שפיר: אני מאמינה שאפשר לדעת בדיוק לטובת איזה אוכלוסייה זה, בהתאם לכביש, למיקום וליישובים שהוא מחבר ביניהם.

<אסף וסרצוג: ככל הידוע לי, מהפרויקטים שאני מכיר, כאשר יש פיתוחים פרטניים – כמו צומת נקודתית או תאורה במקום מסוים – לרוב זה לטובת האוכלוסייה הפלסטינית.

<אסף וסרצוג: יש כבישים שהם מעורבים, שנוסעים בהם גם אוכלוסייה יהודית וגם אוכלוסייה פלסטינית, ולכן כאשר משפרים את הכביש הזה או משפרים רמה של תשתית כולם נהנים מזה במידה מסוימת.

סתיו שפיר: אבל כתבת לי בתשובות: עבודות שירות, איכות הסביבה וביוב, שיפוץ והרחבת כבישים, קווי מתח ומתקני מים.

סתיו שפיר: זה הרבה מאוד דברים.

סתיו שפיר: הבקשה שלי היא להבין איפה.

<אסף וסרצוג: אם את רוצה רשימה של הפרויקטים אבקש מהמינהל האזרחי שיעביר רשימה מתועדפת של הפרויקטים על השקל ויעביר.

סתיו שפיר: זה המידע שהיה צריך לעבור ביחד עם התשובות שלך, ואסביר לך למה.

סתיו שפיר: כשאני מקבלת משפט כמו: עבודות שירות איכות הסביבה וביוב, אני לא יכולה לקבל מזה שום מושג במה מדובר.

סתיו שפיר: ביוב – איפה?

סתיו שפיר: עבודות שירות – איפה?

סתיו שפיר: לפי מה זה מחולק?

סתיו שפיר: מה התקציב שהעברתם?

סתיו שפיר: יכול להיות שהעברתם לזה שקל.

סתיו שפיר: מה זה אומר?

<אסף וסרצוג: בסיס התקציב בהוצאה מותנית בהכנסה של המינהל האזרחי באיו"ש מתוקצב ב-30 מיליון שקלים, זה מה שקיים.

<אסף וסרצוג: הפרויקטים שלהם בכל שנה מתכנסים לאותו סכום.

<אסף וסרצוג: אם את רוצה רשימה מדוקדקת של הפרויקטים נעביר רשימה מדוקדקת של הפרויקטים, אין שום בעיה.

סתיו שפיר: שוב – זו הבקשה שצריכה להיות מובנת מאליה, מידע שצריך לעבור לחברי הכנסת מבלי שבכלל נצטרך לעבור את הדיון הזה.

סתיו שפיר: כרגע אנחנו בדיון, ניסן ירצה שנביא את זה להצבעה.

סתיו שפיר: זאת אומרת, נצביע על זה לפני שראינו את רשימת הפרויקטים.

<אסף וסרצוג: עוד פעם: הפנייה הספציפית הזאת לא מוסיפה כסף, מעבר לבינוי המשקף בהתאם להחלטת הממשלה, לטובת פיתוח האזור.

<אסף וסרצוג: חשוב לי לציין.

<אסף וסרצוג: אבל, אם יש בקשה - - -

סתיו שפיר: זה לא העניין.

סתיו שפיר: מבחינת היכולת שלנו לפקח על הבקשה שלכם ולהבין מה קורה פה אנחנו צריכים לקבל את רשימת הפרויקטים ולהבין איך זה מחולק.

סתיו שפיר: זה המידע הבסיסי שצריך לעבור אלינו גם לפני שאנחנו שואלים את השאלות, ביחד עם הבקשה.

<אסף וסרצוג: אתם רוצים את רשימת הפרויקטים?

<אסף וסרצוג: תקבלו את רשימת הפרויקטים.

אלעזר שטרן: ביקשתי את אותו דבר גם לגבי מה שקיבלתי לפני שנה, על החלטה קודמת שעברה פה.

<אסף וסרצוג: בפנייה של סעיף 17?

<אסף וסרצוג: לא ראיתי שאלות שלך.

אלעזר שטרן: אמרתי: על הקודם.

סתיו שפיר: אני מציעה שנצביע רק אחרי שנקבל את המידע המלא על הבקשה הזאת.

ניסן סלומינסקי: אלעזר, תוכל להצביע בעד לפני שאתה מקבל?

ניסן סלומינסקי: יש כאן פירוט.

ניסן סלומינסקי: אם חסר פירוט איפה ומה, אחרי שיש כאן פירוט די מפורט - - -

אלעזר שטרן: לא אכפת לי להסתכל על זה רגע.

אלעזר שטרן: יכול להיות שאצביע בעד.

סתיו שפיר: קיבלנו פירוט ברמת הסלוגן כמעט: תחזוקה ושיפוץ קווי מתח, פרויקטים בתחום החשמל, עבודות שירות איכות הסביבה וביוב.

סתיו שפיר: לא קיבלנו פירוט אמיתי, לא פרויקטים ותוכניות, כמה כסף עובר למה.

סתיו שפיר: אי אפשר באמת לקבל מזה מידע רלוונטי על מה שקורה בפנייה הזאת.

סתיו שפיר: אלעזר, אני מציעה שנמתין עם אישור עד שנקבל את המידע.

סתיו שפיר: בטח אפשר להביא את המידע כבר בתוך כמה שעות, אז זה לא יצטרך לחכות יותר מדי.

סתיו שפיר: זה שיעור טוב בהעברת מידע לחברי הכנסת.

ניסן סלומינסקי: זה לא בדיוק כך, כי הרי האלמנט המרכזי פה זה המשקף.

ניסן סלומינסקי: נכון?

<אסף וסרצוג: זה האלמנט היחידי פה.

סתיו שפיר: אז מה זה הפירוט: שירות איכות הסביבה?

<אסף וסרצוג: לא פירטתי, את שאלת.

<אסף וסרצוג: אני אומר עוד פעם – בפנייה הספציפית הזאת לפיתוח האזור יש אך ורק 17.5 מיליון לטובת מימוש החלטת ממשלה, שזה בינוי המשקף במעבר אלנבי לטובת האוכלוסייה הפלסטינית.

<אסף וסרצוג: מעבר לכך שאלת שאלה לגבי הוצאות פיתוח האזור.

<אסף וסרצוג: אמרתי שאין יותר תגבור הוצאות, אבל עניתי על שאלתך מעבר.

ניסן סלומינסקי: רבותי, בואו נעשה סדר.

ניסן סלומינסקי: יש לנו כאן 18 מיליון, שכמעט כולם הולכים למשקף, וזה ברור לנו ומובן לנו.

ניסן סלומינסקי: שאר הדברים לא קשורים לזה.

אלעזר שטרן: אז - - - איך שזה באמת 17.5 מתוך - - -

סתיו שפיר: 35.

<אסף וסרצוג: 35 זה סך עלות הפרויקט, 17.5 ממומן על-ידי המינהל האזרחי, ו-17.5 ממומנים על-ידי גופי ממשלה נוספים.

סתיו שפיר: שוב, אין לי בעיה, אני רק מבקשת לקבל את כל המידע.

ניסן סלומינסקי: כן, אבל כאן יש את כל המידע.

ניסן סלומינסקי: לגבי זה יש את כל המידע.

<אסף וסרצוג: עוד פעם: לגבי הפנייה הזאת, זה המידע הרלוונטי.

<אסף וסרצוג: אם תרצי לגבי הוצאות פיתוח האזור רשימה נעביר לך רשימה מסודרת, אין שום בעיה.

<אסף וסרצוג: אני רק מבהיר את הפנייה.

סתיו שפיר: המשפט הזה – נעביר לך רשימה מסודרת – הוא משפט שאני שומעת פה בכל פעם.

<אסף וסרצוג: ממני לא שמעת אף פעם שאעביר לך רשימה ולא אעביר לך.

סתיו שפיר: במקרה הטוב אני מקבלת את הרשימה המסודרת שבוע אחרי שכבר נערכה ההצבעה, ואז זה לא עוזר לאף אחד.

<אסף וסרצוג: ממני לא שמעת לגבי רשימה מסודרת ולא קיבלת.

<אסף וסרצוג: זה דבר אחד.

<אסף וסרצוג: דבר שני, הרשימה הספציפית לא רלוונטית לפנייה הזאת.

<אסף וסרצוג: אבל אעביר את הרשימה המסודרת, לבקשתך.

ניסן סלומינסקי: אני מבין שזו החלטת ממשלה, נכון?

<אסף וסרצוג: ודאי.

<אסף וסרצוג: החלטת ממשלה מדצמבר 2013.

ניסן סלומינסקי: וזה הולך אך ורק למשקף.

<אסף וסרצוג: כן.

<אסף וסרצוג: גם חשוב לציין שיש פה גם תרומה של ממשלת הולנד לנושא, בעקבות זה באה החלטת ממשלה.

סתיו שפיר: אני מבקשת רביזיה על ההעברה הקודמת, של החינוך.

ניסן סלומינסקי: כבר אי אפשר.

סתיו שפיר: למה אי אפשר?

ניסן סלומינסקי: כי היא כבר נשלחה.

סתיו שפיר: בשתי הדקות הראשונות של הישיבה.

ניסן סלומינסקי: שבע דקות.

סתיו שפיר: שתיים.

ניסן סלומינסקי: ב-9:07.

אלעזר שטרן: בחינוך, למרות שנמצאת שם ראש אכ"א והגעתי בזמן, מצנע עוד לא פתח את הישיבה בגלל שבכביש 1 יש בלגן גדול.

אלעזר שטרן: הכביש חסום, היתה תאונה ונהרג שם מישהו.

ניסן סלומינסקי: אבל אחרים גם - - -

אלעזר שטרן: אתה יושב-ראש הוועדה, אני אומר לך מה שם - - -

אלעזר שטרן: אני רץ בין הוועדות, אבל - - -

ניסן סלומינסקי: אני מעלה לאישור את פנייה - - -

סתיו שפיר: אין פה סדר יום, מצביעים מתי שנוח, אז זה מבטל את כל העיקרון של הצבעות בוועדה הזו.

סתיו שפיר: יש מספר של אנשים מהאופוזיציה ומהקואליציה ומצביעים.

אורית סטרוק: חבר הכנסת טופורובסקי אמר משהו שאני חייבת להגיב עליו, כי אולי זה נכנס לפרוטוקול.

אורית סטרוק: הוא אמר שכשהוא נוסע בכביש 443 הוא מרגיש שהוא בחו"ל.

אורית סטרוק: אני רוצה להגיד לו כשיהודה המכבי נלחם באזור הזה הוא לא חשב שזה היה חו"ל, בועז טופורובסקי.

ניסן סלומינסקי: לבועז יש מסורת, ובפרוטוקול יודעים שיש לו אמירות ששמים - - - רבותי, מי בעד אישור העברה מס' 53?

סתיו שפיר: שאלה אחרונה לפני כן, אם אפשר.

ניסן סלומינסקי: כבר התחלתי בהצבעה.

סתיו שפיר: רק שאלה אחרונה, זה מאוד מעניין.

סתיו שפיר: תהיה לך הצבעה, אני רק רוצה לשאול שאלה כדי להבין פה משהו.

סתיו שפיר: ההשתתפות של משרד הביטחון בהוצאות הפיתוח האלה - מופיע בדף התקציב 1.8- מיליון שקלים.

סתיו שפיר: מה זה אומר?

סתיו שפיר: ברשימות התקציב, כפי שזה מופיע באתר שלכם, כתוב שההשתתפות של משרד הביטחון זה 1.8- מיליון שקלים.

סתיו שפיר: מה זה אומר, שמעבירים למשרד הביטחון את הכסף?

<אסף וסרצוג: השתתפות זה מנגנון של העברה בין סעיפים.

<אסף וסרצוג: כשמשרד משתתף במשרד אחר זה אומר שיש ביניהם איזה הסכם בגין נושא מסוים, שבו משתתפים.

<אסף וסרצוג: לצורך העניין, כאשר משרד הביטחון משתתף במינהל האזרחי, נניח, זה מופיע כמינוס – הוא קולט את הכסף – ובתקנה אחרת יש פלוס.

<אסף וסרצוג: הסכום הוא סכום אפס.

<אסף וסרצוג: לדוגמה, אם יש איזשהו פרויקט שמשרד הביטחון משתתף בו ב-1 מיליון שקל יש מינוס מיליון שקל בתקנה של המינהל האזרחי - - -

סתיו שפיר: אז איפה הפלוס של זה?

<אסף וסרצוג: בתקנת הוצאה אחרת.

סתיו שפיר: איפה?

<אסף וסרצוג: אני צריך להסתכל בסעיף ולהגיד לך בדיוק.

<אסף וסרצוג: אבל זה אמור להיות מאוזן.

<אסף וסרצוג: זה לא חייב להיות שיש תקנה מינוס 1.8 והוצאה תקנה 1.8.

<אסף וסרצוג: זה יכול להיות בתקנות אחרות, אבל הסכום מגיע לאותו סכום.

<אסף וסרצוג: כשבונים את חוק התקציב ההשתתפויות חייבות להיות מאוזנות.

סתיו שפיר: זה ברור, אבל אם אני רואה כזה דבר איפה אני יכולה למצוא לאן הוא עובר?

<אסף וסרצוג: אם את רוצה לדעת על מה השתתפות משרד הביטחון נביא לך פירוט מסודר על מה השתתפות משרד הביטחון.

סתיו שפיר: אשמח.

ניסן סלומינסקי: רבותי, מי בעד אישור פנייה מס' 53?

ניסן סלומינסקי: מי נגד?

ניסן סלומינסקי: בעד – 4

ניסן סלומינסקי: נמנעים – אין

ניסן סלומינסקי: תודה, הפנייה אושרה.

ניסן סלומינסקי: אנחנו עוברים עכשיו לפנייה 78–79.

סתיו שפיר: אייל, במקרה שרוצים להגיש רביזיה על מה שקרה פה לפני עשר דקות, זה אפשרי?

סתיו שפיר: היה פה דיון שנמשך פחות משתי דקות, כנראה - - -

ניסן סלומינסקי: חמש דקות הוא נמשך, כי לא הגיעו לכאן אנשים.

סתיו שפיר: אולי אפילו חמש דקות, על העברה מאוד מאוד גדולה במשרד החינוך.

סתיו שפיר: לא היה פה אף חבר כנסת חוץ מיושב--ראש הוועדה.

סתיו שפיר: האם אפשר להגיש על זה רביזיה?

ניסן סלומינסקי: אפשר, אלא אם כן חתמתי כבר.

ניסן סלומינסקי: חתמתי על זה.

<אייל לב-ארי: אפשר כל עוד לא יצא מכתב מהוועדה.

<אייל לב-ארי: מהרגע שיצא מכתב - - -

סתיו שפיר: הוצאתם את המכתב?

ניסן סלומינסקי: כן, ודאי.

ניסן סלומינסקי: אמרתי לך.

סתיו שפיר: בשתי הדקות האלה הספקתם להוציא את המכתב.

ניסן סלומינסקי: כן.

ניסן סלומינסקי: שבע דקות היו.

סתיו שפיר: אנחנו לפעמים שולחים מיילים ולא מקבלים תשובה גם אחרי חודש, עכשיו בשתי דקות אפשר היה להוציא את המכתב.

ניסן סלומינסקי: לא יודע להגיד לך מה זה קשור אחד לשני.

אורית סטרוק: סתיו, את כל כך חרוצה, אבל קורה שלפעמים את מפספסת.

אורית סטרוק: זה קורה.

סתיו שפיר: גם את לא היית פה בוועדה, אורית.

סתיו שפיר: אם היה לך חשוב לשמוע מה קורה בתקציב המדינה היית מגיעה.

ניסן סלומינסקי: הכנתי את הבקשה הזאת לפני כן.

ניסן סלומינסקי: עכשיו אנחנו עוברים לדף מס' 15 - - -

סתיו שפיר: בזמן שישבתם פה בוועדה הספקתם גם להעביר כבר מכתב חתום.

ניסן סלומינסקי: פנייה 78–79.

סתיו שפיר: רגע, אני חייבת להבין.

סתיו שפיר: בשתי הדקות האלה הספקתם גם להעביר עשרות מיליוני שקלים וגם להוציא את המכתב.

ניסן סלומינסקי: כן.

ניסן סלומינסקי: מה הבעיה?

ניסן סלומינסקי: מכתב זה לקח חצי דקה.

ניסן סלומינסקי: צריכים לעשות הכנה לפני, אני בדרך כלל משתדל לבוא מוכן על מה שמעניין אותי.

סתיו שפיר: ניסן, הקצבת בלו"ז רבע שעה להעברה של 1.5 מיליארד שקלים.

סתיו שפיר: זו ההקצבה בלו"ז להעברות כספים.

סתיו שפיר: זה אומר שבערך 100 מיליון שקלים עוברים בדקה.

סתיו שפיר: נשמע לי הזוי שכבר הוצאתם את המכתב ואתה לא מאפשר לחברים להגיש רביזיה, כשיש פה חברים גם מהאופוזיציה וגם מהקואליציה שרוצים לדון בהעברה הזו.

ניסן סלומינסקי: אוקיי.

ניסן סלומינסקי: בקשה 78–79.

סתיו שפיר: אתה יכול, כיו"ר הוועדה, לכבד את בקשתם של חבריך, גם מהקואליציה וגם מהאופוזיציה, שמבקשים לדון בהעברה הזו.

ניסן סלומינסקי: יש פה מישהו שמייצג?

<דור בלוך: דור בלוך - - -

סתיו שפיר: אחר כך אתה מצפה שיצביעו אתך על נושאים עקרוניים.

ניסן סלומינסקי: אני לא מצפה ממך בין כה וכה.

סתיו שפיר: זה לא עובד כשזה רק לכיוון אחד.

ניסן סלומינסקי: מתי ציפיתי ממך שתצביעי אתי?

סתיו שפיר: בטח שאתה מצפה.

סתיו שפיר: קודם שאלת אותי אם אני מצביעה אתך.

ניסן סלומינסקי: לא, אותך לא שאלתי.

ניסן סלומינסקי: שאלתי את אלעזר.

סתיו שפיר: כשאף אחד לא היה פה.

סתיו שפיר: אלעזר יצא מהחדר ושאלתי אותי אם אני הולכת להצביע אתך.

סתיו שפיר: ממני אתה כן מצפה לשיתוף פעולה.

סתיו שפיר: אתה יכול - - -

ניסן סלומינסקי: ומה היתה התשובה שלך, את יכולה להגיד לי?

סתיו שפיר: כשאקבל את המידע אצביע בהתאם למידע.

ניסן סלומינסקי: התשובה שלך היתה לא, נכון?

ניסן סלומינסקי: אז למה את אומרת - - - על דבר כל כך פשוט - -

סתיו שפיר: התשובה - אתה יכול לשאול את כותבת הפרוטוקול – כשאקבל את המידע אצביע על ההעברה הזו.

ניסן סלומינסקי: - - 18 מיליון שקלים שאומרים לך שהולכים אך ורק למשקף שכולנו צריכים.

סתיו שפיר: זה לא משנה.

סתיו שפיר: אני קיבלתי - - -

ניסן סלומינסקי: את שואלת שאלות שלא קשורות להעברה עצמה ואת רוצה לעכב את ההעברה, ואחר כך את אומרת - - -

סתיו שפיר: בדקת את השאלות שלי?

סתיו שפיר: אני שואלת שאלות שהן רלוונטיות להעברת כספים.

סתיו שפיר: זה לא משנה - - -

ניסן סלומינסקי: לא, ההעברה הזו.

סתיו שפיר: אני שואלת על כל העברה.

סתיו שפיר: תבדוק.

ניסן סלומינסקי: יש לי בדיוק את מה שעשית.

ניסן סלומינסקי: אבל הוא אמר שכל ההעברה הזו הולכת למשקף.

סתיו שפיר: מבקשים ממך פה חברי כנסת לדון בהעברה שהקדשת לה שתי דקות, ואתה טוען שכבר הצלחת להוציא את הכסף.

סתיו שפיר: אתה מבין שזה הזוי.

ניסן סלומינסקי: אוקיי, בבקשה.

אורית סטרוק: סתיו, את יודעת כמה פעמים אני איחרתי לוועדות ודנו בלעדיי?

סתיו שפיר: אורית, תודה רבה על העזרה שלך, אבל זה לא רלוונטי.

סתיו שפיר: זה פשוט לא רלוונטי.

אורית סטרוק: מה אפשר לעשות, זה קורה לכל אחד.

סתיו שפיר: זה פשוט לא רלוונטי.

<דור בלוך: הפנייה היא להעברת תוספת של - - -

סתיו שפיר: ניסיון לסנגר על העברות כספים בשתי דקות זה לא ניסיון הגיוני.

ניסן סלומינסקי: אתה מוכן לדבר, בבקשה?

ניסן סלומינסקי: מה שמך?

<דור בלוך: דור בלוך, רפרנט הגנת הסביבה באגף התקציבים.

סתיו שפיר: יש לך עוד מצביעים חוץ מאשר בחברון, וגם להם אכפת מה קורה לכסף שלהם.

<דור בלוך: הפנייה כוללת תוספת של 76,356,000 שקלים - - -

סתיו שפיר: את חייבת גם להם - - -

ניסן סלומינסקי: רבותי, התחיל האיש לדבר.

אורית סטרוק: - - -

סתיו שפיר: אז רק בוועדה הזו לא אכפת לָךְ מה קורה?

אורית סטרוק: אכפת לי מאוד.

אורית סטרוק: הנה, הצבעתי בעד משקף.

ניסן סלומינסקי: במס' 15 - - -

סתיו שפיר: שמעת מה היה פה?

סתיו שפיר: הקשבת לדיון כשנכנסת להצביע?

אלעזר שטרן: ניסן, אני רוצה להגיד דבר אחד.

אלעזר שטרן: אני לא איחרתי לוועדות.

ניסן סלומינסקי: אין לי טענות.

אלעזר שטרן: אבל אגיד לך משהו.

אלעזר שטרן: אני באמת חושב שעם כל הכבוד לטכניקה של הכנסת, כשאנחנו מעבירים העברה - שיכול להיות שצריך להיות פה שועל בדברים האלה בשביל ב-9:02 להוציא החלטה וב-9:03 לחתום עליה ואחרי זה לקבל מחמאות על היעילות.

אלעזר שטרן: יכול להיות.

אלעזר שטרן: אני חושב שהצעה שמקבלים בנוכחות אחד על העברה של מאות מיליונים, בעיניי יש לזה טעם לפגם.

אלעזר שטרן: אני לא אתווכח אתך.

אלעזר שטרן: אתה יכול להגיד: אוקיי, טעם לפגם, כאילו עברנו את זה.

אלעזר שטרן: לא חושב שזה מוסיף לוועדה וגם לא לכנסת.

ניסן סלומינסקי: אתה צודק, אבל מאחר שאתה רואה מה שקורה - חלק מזה הצגה לתקשורת, חלק מזה - - -

סתיו שפיר: הצגה לתקשורת?

ניסן סלומינסקי: אמרתי חלק.

ניסן סלומינסקי: חלק מזה זה שאלות ששואלים על דבר שהוא כל כך פשוט – 18 מיליון למשקף, שאין אף מאתנו שחושב שלא צריך.

ניסן סלומינסקי: זה הולך רק לזה, ושואלים את אותו אחד שאלות שלא קשורות: על מה הולך כל הפיתוח במינהל - - -

סתיו שפיר: איך זה לא קשור?

ניסן סלומינסקי: מה זה קשור לוועדה?

ניסן סלומינסקי: מעכבים ומעכבים.

סתיו שפיר: איך זה לא קשור?

ניסן סלומינסקי: אני רוצה לומר שאני מאפשר, כל אחד מנצל כל אחד את המרחב הדמוקרטי שנותנים.

סתיו שפיר: ניסן, היתה היום תאונת דרכים על כביש 443.

סתיו שפיר: עוכבנו בדרך והגענו שתי דקות - - -

אלעזר שטרן: בכביש 1.

ניסן סלומינסקי: את אפילו לא יודעת איפה קרתה התאונה.

סתיו שפיר: הגענו שתי דקות אחרי הישיבה - - -

ניסן סלומינסקי: בועז היה ב-443 ולא היתה תאונה.

סתיו שפיר: ניסן, תקשיב לעניין.

סתיו שפיר: הגענו שתי דקות אחרי פתיחת הישיבה.

סתיו שפיר: לך יש רצון שלא יישאלו פה שאלות, כמו שאמרת עכשיו, והחלטת להעביר את זה צ'יק צ'ק ואפילו כבר להחתים את המכתב לכאורה הזה.

סתיו שפיר: עם כל הכבוד, יש פה חברי כנסת שמבקשים תשובות לשאלות האלה.

ניסן סלומינסקי: אתה מוכן להסביר?

ניסן סלומינסקי: בבקשה.

סתיו שפיר: אתה יכול, כיושב ראש הוועדה, פשוט לאפשר לח"כים לשאול את השאלות, אלא אם אתה מפחד מהתשובות שנשמע פה.

ניסן סלומינסקי: לא לא לא.

סתיו שפיר: יש לך פה רוב, מה זה משנה?

ניסן סלומינסקי: שמעתי אותך.

סתיו שפיר: מה זה משנה אני שואלת?

ניסן סלומינסקי: אני לא רוצה ליצור תקדימים.

ניסן סלומינסקי: היה דיון, נגמר - - -

סתיו שפיר: התקדים הוא זה שאתה מעביר את ההעברה לבד.

ניסן סלומינסקי: לא לא, זה לא התקדים, שאני מתחיל בזמן תמיד?

סתיו שפיר: שאתה מצביע על ההעברה לבד.

ניסן סלומינסקי: תסלחי לי, זאת לא פעם ראשונה.

ניסן סלומינסקי: אני מגיע לכאן בזמן, אני יוצא הרבה זמן לפני כן כדי להגיע בזמן.

סתיו שפיר: עכשיו על ההעברה של המינהל לא רצית להצביע בזמן בגלל שלא היה לך רוב.

ניסן סלומינסקי: טוב.

ניסן סלומינסקי: אתה מוכן בבקשה לדבר?

<דור בלוך: הפניה כוללת תוספת של 76,395,000 שקלים.

<דור בלוך: התוספת הינה בגין החלטות ממשלה, ביניהן החלטת הממשלה בדבר שיקום הקישון, החלטת הממשלה בדבר הקמה ופיתוח של פארק אריאל שרון, שאפרט עליה מעט בהמשך, שיקום ים המלח, שיקום הכרמל, תחליפי נפט וטיפול בפסולת במגזר הבדואי.

<דור בלוך: בנוסף כוללת הבקשה תוספת של הוצאה מותנית בהכנסה בסך של 131,600,000 שקלים בגין עדכון תחזית גביית תשלומי היטל להטמנה.

<דור בלוך: פירטנו בעבר בדבר קרן - - -

ניסן סלומינסקי: תפרט לנו קצת יותר, במקום להקריא.

<דור בלוך: הגדרה של הוצאה מותנית בהכנסה היא עבור קרן הניקיון.

<דור בלוך: אני מזכיר לוועדה – קרן הניקיון היא קרן שהוקמה מכוח חוק הניקיון.

<דור בלוך: היא אוגמת את התשלומים של העיריות עבור הטמנה, אחוז מסוים שהולך עבור ההיטל, והמשרד להגנת הסביבה משתמש בקרן למטרות של הגברת המיחזור וצמצום ההטמנה.

<דור בלוך: הקרן הזאת וההוצאה המותנית בהכנסה מתעדכנת בהתאם לצפי ההכנסה – שמתעדכן גם לאור העלייה בהיקף היטל ההטמנה, והגיע לסיום העלייה שלו השנה - ולעליית כמות הפסולת שאזרחי ישראל מייצרים.

<דור בלוך: לכן העדכון הזה.

<דור בלוך: בנוסף, הפנייה כוללת שינויים בתקציב הרשאה להתחייב של המשרד בסך של 259 מיליון שקלים.

ניסן סלומינסקי: בנושא של ההטמנה, מי הגוף שמטפל בזה?

<דור בלוך: המשרד להגנת הסביבה.

ניסן סלומינסקי: הוא עצמו או שהוא מוציא מכרזים?

<דור בלוך: במשרד להגנת הסביבה ישנה קרן הניקיון, שבה יושבת הנהלת הקרן בראשות מנכ"ל המשרד להגנת הסביבה הנהלת הקרן מוציאה מכרזים לטיפול בפסולת, וכרגע עיקר הכסף של הקרן עומד ללכת למתקן שיוצא בשיטת ה-PPP, במכרז שמוציא החשב הכללי.

חמד עמאר: אבל לא העיריות משלמות את נושא ההטמנה?

<דור בלוך: בוודאי.

<דור בלוך: הכסף הזה הולך לטובת הפחתת ההטמנה על-ידי אותן עיריות.

חמד עמאר: אז העיריות משלמות והכסף חוזר לאוצר בחזרה.

<דור בלוך: הכסף חוזר לטובת המטרה של צמצום ההטמנה - - -

חמד עמאר: כן.

חמד עמאר: הוא חוזר בחזרה לאוצר ומשם משתמשים בו.

<דור בלוך: הוא חוזר לקרן הניקיון, שנמצאת במשרד להגנת הסביבה – לא לאוצר – מכוח החוק.

<דור בלוך: זה מה שקובע החוק לגבי הכספים האלה.

<דור בלוך: אני גם רוצה להדגיש בהקשר של העיריות שהכסף הזה בסופו של דבר יביא להקטנת ההוצאה של העיריות.

<דור בלוך: ברגע שתקטן ההטמנה העיריות ישלמו פחות עבור ההטמנה במטמנות השונות ופחות היטל הטמנה.

<דור בלוך: הקרן הזאת אמורה להתחסל.

<דור בלוך: זה המודל שבו בנויה הקרן, ככה זה אמור לעבוד.

<דור בלוך: זה עובד לטובת העיריות המשלמות.

חמד עמאר: ממתי עובדת הקרן?

<דור בלוך: הקרן עובדת מ-2007.

<דור בלוך: צריך להבין שבהתחלה ההיטל היה מאוד נמוך - - -

חמד עמאר: מתי יתחילו העיריות להרגיש את התוצאות?

<שאול הויזלר: ברגע שהעיריות יתחילו יותר למחזר ופחות להטמין הן ישלמו פחות על ההטמנה.

<שאול הויזלר: ההיטל משולם פר טון של הטמנה – ככל שמטמינים יותר משלמים יותר.

<דור בלוך: צריך להבין שזה תהליך ארוך.

<דור בלוך: כשנכנסנו לתהליך הזה ב-2007 לא היה בארץ כלום בהיבט של מתקני טיפול, בהיבט של מי שיכול לקלוט את המיחזור הזה ולעשות אתו משהו, למעט הטמנה.

<דור בלוך: זה תהליך ארוך, להקים את המתקנים האלה לוח הרבה זמן, לצאת למכרזים האלה לוקח הרבה זמן וגם יש תהליך של למידה.

<דור בלוך: אני בהחלט מצפה שיהיה שינוי בעניין הזה, אבל אי אפשר לצפות שהוא יהיה מיידי.

אורית סטרוק: מה זה הסיפור של טיפול בפסולת במגזר הבדואי - מי בדיוק מטפל?

אורית סטרוק: איך הוא מטפל?

אורית סטרוק: כמה מהסכום הולך לזה?

אורית סטרוק: מה הפרוצדורה?

אורית סטרוק: למה הם צריכים טיפול נפרד בפסולת?

<דור בלוך: ישנה החלטת ממשלה בעניין הזה.

<דור בלוך: אאפשר למשרד להגנת הסביבה לפרט מעט על החלטת הממשלה.

אורית סטרוק: באיזה אזור במגזר הבדואי – בצפון, בדרום?

<דור בלוך: יש מנגנון מסודר שעבר בהחלטת ממשלה ואושר.

<דור בלוך: נמצא את החלטת הממשלה ונפרט.

<שאול הויזלר: מדובר בהחלטת ממשלה שעברה ב-14 ביולי 2014.

<שאול הויזלר: ההחלטה מדברת על הקצאה של 40 מיליון שקל לטובת המגזר הבדואי.

<שאול הויזלר: מדובר בשבע רשויות: חורה, כסייפה – רשום בהחלטת הממשלה.

אורית סטרוק: תגיד לנו איזה, בבקשה.

<דור בלוך: נתקדם, ובינתיים שאול יאתר את החלטת הממשלה וייתן את מלוא הפירוט.

<דור בלוך: בסדר?

אורית סטרוק: לא נתקדם אם - - -

<דור בלוך: לפני שנעלה להצבעה, בוודאי.

ניסן סלומינסקי: אתה רוצה להמשיך להסביר בינתיים?

<דור בלוך: כן.

<דור בלוך: פארק אריאל שרון זה פרויקט שאושר בהחלטת ממשלה.

סתיו שפיר: ממתי החלטת הממשלה?

<שאול הויזלר: החלטת ממשלה 3055 ממרץ 2011.

<שאול הויזלר: זה רשום בתשובות לשאלות שלך.

סתיו שפיר: מדוע זה לא בבסיס התקציב?

סתיו שפיר: אנחנו רוצים שהתשובות יהיו גם בפרוטוקול.

<דור בלוך: החלטת הממשלה היתה ב-2011.

<דור בלוך: מיד עם החלטת הממשלה תוקצב שלב ראשון של הפארק, עד 2013.

<דור בלוך: ממש לאחרונה, לפני חודשיים כמדומני, נחתם סיכום תקציבי להמשך פיתוח הפארק.

<דור בלוך: המשך הפיתוח של הפארק נוגע לשתי האונות המרכזיות של הפארק, שהן צמודות דופן לתל-אביב ואמורות לאפשר לפארק להיפתח לציבור ולהתחיל לפעול בצורה עצמאית.

<דור בלוך: בעקבות הסיכום התקציבי הזה אנחנו נדרשים לתקצב את פעילות הפארק בשלב הזה.

<דור בלוך: לא היה ניתן לתקצב את זה בבסיס אי אז באמצע 2013 כשנכתב התקציב, פשוט כי לא היה ידוע עדיין מה הם הסכומים ומה הם שלבי הפיתוח הבאים שיידרשו לפארק.

<דור בלוך: הפארק עצמו לא ידע.

סתיו שפיר: ומה הסכום הכולל שיידרש לפארק?

אורית סטרוק: כמה הולך לפארק אריאל שרון מתוך ה-76 מיליון?

<שאול הויזלר: 39 מיליון.

אורית סטרוק: זה לא יכול להיות.

אורית סטרוק: אם 40 מיליון הולך לפסולת הבדואית ו-39 הולך לפארק אריאל שרון - - -

<דור בלוך: ה-39 מיליון לפארק אריאל שרון זה לא מתוך 67 מיליון אלא מתוך תקציב ההרשאה להתחייב.

<דור בלוך: מאחר שהפארק התחייב מול גופים חיצוניים בחוזים שהם מעבר לשנה - - -

סתיו שפיר: מי הגופים האלה?

<דור בלוך: הפארק הוא לא חלק מהממשלה.

<דור בלוך: אפשר, כמובן, להשיג את המידע הזה - - -

סתיו שפיר: מי הגופים שמקבלים את הכסף?

<דור בלוך: אין לי את המידע הזה.

<דור בלוך: אם רוצים את המידע אנחנו, כמובן, נשמח לספק אותו.

<דור בלוך: הוא לא הופיע בשאלות.

סתיו שפיר: רוצים את המידע לפני ההצבעה.

<דור בלוך: אנחנו שמחים לספק כל מידע שהוועדה מבקשת, וגם סיפקנו את מה שהוועדה ביקשה בשאלות.

<דור בלוך: נשמח גם לספק את המידע הזה.

<שאול הויזלר: לגבי פיתוח פארק אריאל שרון – מדובר למעשה בחירייה.

<שאול הויזלר: אני מניח שכולם מכירים את חירייה.

<שאול הויזלר: המשרד, כחלק מהאג'נדה שלו להפוך מטרד למשאב, מדבר על פיתוח חירייה שהיתה מטרד לכל תושבי גוש דן, כשהמטרה היא להפוך אותה לפארק ענק שמשרת את כל תושבי גוש דן.

<שאול הויזלר: לצורך הפיתוח הוקמה חברה ממשלתית, שהיא חברת "פארק אריאל שרון", שעובדת לפי חוקי החברות הממשלתיות.

<שאול הויזלר: כל הכסף נעשה שם במכרזים והוא יוצא - - -

סתיו שפיר: ומי החברות שזכו במכרז?

<שאול הויזלר: אני צריך לברר.

סתיו שפיר: לגבי שיקום ים המלח יש לך תשובה?

סתיו שפיר: באותה העברה יש גם שיקום ים המלח.

סתיו שפיר: לאן עובר הכסף?

<שאול הויזלר: יש 1.5 מיליון שקל לשיקום ים המלח, שזה לשתי רשויות.

<שאול הויזלר: עושים שם קול קורא, שתי רשויות בים המלח יקבלו את זה.

<שאול הויזלר: אם צריך, נברר בדיוק מי הרשויות.

סתיו שפיר: מה זאת אומרת שתי רשויות?

<שאול הויזלר: שתי רשויות על אגן ים המלח.

<דור בלוך: הרשויות המקומיות הן שמבצעות הפעילות של השיקום במקרה הספציפי הזה.

סתיו שפיר: אז מי מקבלות את זה?

<שאול הויזלר: אבדוק.

סתיו שפיר: הרשויות עצמן אמורות להעביר את זה לחברות שעושות את השיקום?

סתיו שפיר: אני מניחה שהרשויות עצמן לא משקמות בפועל.

<דור בלוך: יש להניח.

סתיו שפיר: אז את המכרז יעשו הרשויות.

<דור בלוך: עושים קול קורא איזה רשויות יזכו בכסף.

סתיו שפיר: ואז הרשויות עושות מכרז משלהן איזה חברות יקבלו את הכסף.

סתיו שפיר: כך שכשהן מגישות בקשה לקול קורא אתם בעצם לא יודעים למי הן יעבירו את הכסף.

<דור בלוך: נכון.

<דור בלוך: אנחנו יודעים לטובת איזו פעילות ושהיא הולמת את מה שנקבע בהחלטת הממשלה בעניין ים המלח.

<דור בלוך: זו הבקשה שאנחנו מבצעים.

סתיו שפיר: למה צריך את הגוף המתווך הזה באמצע?

<דור בלוך: למיטב זכרוני, החלטת הממשלה קבעה שהכסף הזה ילך לרשויות והן אלה שיבצעו, מתוך העובדה, להבנתי, שהן אלה שמכירות הכי טוב את המצב בשטח והן יודעות הרבה יותר טוב מהשלטון המרכזי איך בדיוק צריך לבצע את הפעולות.

סתיו שפיר: אשמח לקבל את הרשימה של כל הגופים החיצוניים שמעורבים בסיפור של פארק אריאל שרון, שיקום ים המלח, שיקום הקישון, שיקום כרמל, תחליפי נפט וטיפול בפסולת.

<שאול הויזלר: לגבי תחליפי הנפט, זה רק המשרד.

<שאול הויזלר: המשרד עצמו מוציא קול קורא למחקרים.

<שאול הויזלר: מדובר כאן רק על 1 מיליון שקל.

דב ליפמן: זה רק למחקרים?

<שאול הויזלר: כן.

זבולון כלפה: מי כאן מכיר את הפרויקט של פארק אריאל שרון?

סתיו שפיר: כן, גפני.

סתיו שפיר: הוא העביר את זה בשתי הדקות הראשונות, כשהוא ישב פה לבד.

זבולון כלפה: מי מלווה את הפרויקט של פארק אריאל שרון מביניכם?

סתיו שפיר: ניסיתי להגיש רביזיה אחרי עשר דקות והוא לא הסכים.

סתיו שפיר: הוא אמר שהוא כבר הספיק להוציא את המכתב עם הכסף.

<שאול הויזלר: זו חברה ממשלתית - - -

זבולון כלפה: דרך רשות ניקוז ירקון.

<שאול הויזלר: חברה ממשלתית.

זבולון כלפה: אני יודע שהוקמה, אבל מתחת לכנפיים של רשות הניקוז - - -

סתיו שפיר: זו היעילות הכי גבוהה שראיתי הזו בוועדה הזו אי-פעם.

<שאול הויזלר: זו חברה עצמאית.

זבולון כלפה: את זה אני יודע.

זבולון כלפה: ראיתי את דוח מבקר המדינה לגבי - - -

ניסן סלומינסקי: - - -

סתיו שפיר: ניסן, נו.

סתיו שפיר: אתה לא יכול.

סתיו שפיר: אתה יודע שזה לא הגיוני.

ניסן סלומינסקי: - - - בזהו שלך, כבר תוך שניה הכול פורסם - - -

סתיו שפיר: אחר כך, כשאתה לא רוצה להצביע על משהו כי אין לך רוב אתה מעכב את זה גם לשעתיים או לארבע, אם אתה צריך.

סתיו שפיר: אז כשמבקשים ממך פה ח"כים רביזיה - - -

משה גפני: מישהו הסביר למה הורידו 41 מיליון למעיין החינוך התורני?

ניסן סלומינסקי: אנחנו עכשיו לא דנים בזה.

סתיו שפיר: אף אחד לא הסביר, כי לא נשאל.

ניסן סלומינסקי: יש עוד שאלות?

זבולון כלפה: לפארק אריאל שרון - - -

סתיו שפיר: אני הגעתי לפה ב-9:04.

סתיו שפיר: הייתי היחידה שישבה, חוץ מניסן, וזה היה אחרי שהוא כבר את ההעברה לחינוך.

ניסן סלומינסקי: 9:07.

משה גפני: רגע, זה אושר ונשלח.

ניסן סלומינסקי: לא לא, אני עכשיו באמצע פנייה - - -

סתיו שפיר: גפני, אתה, כיושב-ראש ועדה, הספקת לשלוח את הכסף ממש דקה אחרי שהצבעת?

משה גפני: לא.

משה גפני: לא הייתי עושה דבר זה.

סתיו שפיר: אתה מכיר דבר כזה?

ניסן סלומינסקי: אני מבקש.

ניסן סלומינסקי: בבקשה.

זבולון כלפה: פארק אריאל שרון, למיטב ידיעתי - - -

סתיו שפיר: רגע, אתה מה אתה אומר - שניסן מטעה אותנו?

משה גפני: להעביר את זה בעשר דקות זה דבר רע.

סתיו שפיר: זה פחות מעשר דקות, זה שתי דקות.

משה גפני: יש פה בעיות ממש קשות.

משה גפני: לפחות שייתנו הסברים.

סתיו שפיר: אבל נראה לך הגיוני שכבר הספיקו להעביר את הכסף – ממש לחתום על המכתב ולהוציא אותו?

משה גפני: לא לא.

ניסן סלומינסקי: את שמה לב שאת באמצע דיון על משהו אחר - -

סתיו שפיר: אני חוששת שמטעים אותנו, ניסן.

ניסן סלומינסקי: זה לא מעניין אותך הרי מה שקורה.

ניסן סלומינסקי: יש לך משהו אחד.

ניסן סלומינסקי: אנחנו עכשיו נמצאים בפארק אריק שרון, ואנחנו באמצע הדיון על הנושא הזה.

סתיו שפיר: כמו ששמת לב, שאלתי במשך עשר דקות שאלות על פארק אריק שרון.

ניסן סלומינסקי: כן, את שאלת וניסית - - -

סתיו שפיר: אני חוזרת להעברה על החינוך.

ניסן סלומינסקי: גמרנו, אבל.

ניסן סלומינסקי: אנחנו לא דנים על זה.

ניסן סלומינסקי: עכשיו אנחנו דנים - - -

סתיו שפיר: זה מאוד מפתיע בעיניי.

סתיו שפיר: יושב פה יושב-ראש הוועדה הקודם ואומר שלא קרה דבר כזה שהספיקו להוציא את הכסף שניה אחרי ההצבעה.

משה גפני: לא, אבל זה ספר תקציב.

סתיו שפיר: אז יכול להיות שאתה מטעה אותנו, וזה מאוד מדאיג אותי.

ניסן סלומינסקי: יושב פה יועץ משפטי.

ניסן סלומינסקי: ממי את חושבת שלמדתי את זה אם לא מהיושב-ראש הקודם?

סתיו שפיר: מה חושב היועץ המשפטי?

סתיו שפיר: האם אתה מכיר מצב כזה - - - ?

סתיו שפיר: האם הדבר הזה חתום ונשלח ובאמת אי אפשר להגיש רביזיה.

ניסן סלומינסקי: אתה עוד רוצה לשאול?

ניסן סלומינסקי: אז בבקשה, תשאל.

זבולון כלפה: לגבי פארק אריאל שרון - -

סתיו שפיר: ביקשתי את תגובתו.

זבולון כלפה: - - התכנון שם נמשך במשך שנים לא מבוטלות.

ניסן סלומינסקי: הוא אמר לך שלוש פעמים.

סתיו שפיר: הוא לא אמר לי כלום, אתה אמרת לי.

סתיו שפיר: מה אומר אייל?

ניסן סלומינסקי: גם קודם שאלת אותו והוא אמר לך.

ניסן סלומינסקי: לא, אתה חתכת אותו.

זבולון כלפה: - - - מאגף תקציבים?

סתיו שפיר: סליחה, מבקשים את תשובתו של היועץ המשפטי.

סתיו שפיר: האם יש מצב שנחתמה כבר העברה בשתי הדקות האלה?

זבולון כלפה: התחילו עבודות לפני לא הרבה זמן בשטח בפועל.

זבולון כלפה: עצרו עבודות, שינו תכנון מחדש כי גילו שהתכנון לא תואם 10 או 12 שנים של תכנון.

זבולון כלפה: אתה מכיר את הסוגיה הזו?

ניסן סלומינסקי: מה את חושבת, שכולם משקרים אותך?

<דור בלוך: בכל מקרה, את הסוגיה של שינוי התכנון - - -

סתיו שפיר: אני סומכת על העדות שקיבלתי - - -

<דור בלוך: - - כשהחלטת הממשלה האחרונה בנושא עברה ב-2011 וכבר היום הפארק פתוח לציבור ומפגע הריח צומצם עד כדי - - -.

<דור בלוך: ההתקדמות של חברת פארק אריאל שרון בנושא הזה היא התקדמות מרשימה מאוד.

<דור בלוך: היינו שם בסיור לפני שלושה חודשים וראינו את הפארק בעצמנו.

<דור בלוך: יש שם הופעות, יש שם מבקרים, יש שם אוטובוסים של תיירים שמגיעים, וזה באמת - - -

זבולון כלפה: זה חלק מסוים.

זבולון כלפה: הרי הפארק משתרע על שטח לא קטן.

<דור בלוך: נכון.

<דור בלוך: האסטרטגיה של הפארק - - -

ניסן סלומינסקי: אומרים שהוא יפה מאוד.

ניסן סלומינסקי: אני לא הייתי שם אבל אומרים שזו חגיגה לקחת ילדים.

זבולון כלפה: מצד שני, יש גם לא מעט בעיות בצד של ההתנהלות התכנונית שם, כשלים לא פשוטים בכלל.

זבולון כלפה: אחרי השקעה בתכנון של שנים ארוכות - התחילו עבודות - שינו את כל התכנון מחדש עכשיו, ולא באחוז קטן אלא בעשרות אחוזים.

<דור בלוך: אם מי מחברי הכנסת מעוניין להיכנס לנושא יותר לעומק, נשמח - - -

זבולון כלפה: אני בעומק שם.

זבולון כלפה: אני מכיר את זה מסוגיות אחרות שקשורות.

<דור בלוך: נשמח לתאם סיור עם מנכ"ל הפארק ולהיכנס לכל הסוגיות שמעניינות את חברי הכנסת.

<דור בלוך: רק אומר שוב, שבהתאם לאסטרטגיה של הפארק הפיתוח מתרכז בשתי אונות שבהן כבר להביא מבקרים וטיפול במפגע הריח.

<דור בלוך: במובנים האלה יש התקדמות מאוד מאוד מרשימה מבחינת הקצב והפארק כבר פתוח לציבור, כמו שיושב-ראש הוועדה אמר.

<דור בלוך: הציבור נהנה ממנו והוא באמת פרויקט יפה.

ניסן סלומינסקי: עוד שאלות?

ניסן סלומינסקי: טוב.

ניסן סלומינסקי: מי בעד אישור פנייה 78–79?

ניסן סלומינסקי: מי נגד?

ניסן סלומינסקי: בעד – 4

ניסן סלומינסקי: נמנעים – אין

זבולון כלפה: אני מגיש רביזיה.

ניסן סלומינסקי: אוקיי.

ניסן סלומינסקי: זה אושר ויש רביזיה.

משה גפני: יש לי הצעה לסדר.

ניסן סלומינסקי: כן, מה ההצעה לסדר?

משה גפני: רציתי להגיע בזמן לוועדה אבל בגלל הפקקים איחרתי.

משה גפני: מדובר על העברה שהיא חצי ספר תקציב.

משה גפני: יש בהעברה של משרד החינוך, שאישרת אותה ושלחת אותה כבר חתומה, יש דברים שהם דרמטיים, הם דרמטיים מכל היבט אפשרי.

משה גפני: אחד הדברים שהם דרמטיים זה, כמובן, שמוסיפים לאגף החינוך הדתי – מוסיפים 37 מיליון שקל – ומפחיתים למעיין החינוך התורני 41 מיליון שקל.

משה גפני: זאת אומרת, מדובר על דבר שהמשמעות שלו היא משמעות עצומה מבחינה תקציבית.

משה גפני: אני, למשל, הייתי רוצה לדעת למה.

משה גפני: מספר התלמידים באגף החינוך הדתי גדל ובמעיין החינוך התורני מספר התלמידים קטן?

משה גפני: אני פוליטית לא שייך - - -

אלעזר שטרן: אגיד לך משהו.

משה גפני: שניה.

אלעזר שטרן: זה על הפנים הכול, אבל כל אחד - - -

משה גפני: שניה, אלעזר.

משה גפני: אחרי זה אשכח מה רציתי להגיד.

משה גפני: לפחות לקבל הסבר, שיבואו הפקידים ויגידו למה הפחיתו למעיין החינוך התורני 41 מיליון ולאגף החינוך הדתי הוסיפו 37 מיליון.

משה גפני: אבל יש פה דבר יותר חמור, יש פה העברה - - -

ניסן סלומינסקי: רגע, אתה דיברת על הצעה לסדר.

משה גפני: הצעה לסדר, כן.

ניסן סלומינסקי: זו לא הצעה לסדר.

משה גפני: מה זה?

ניסן סלומינסקי: אני לא יודע מה זה, אבל זה לא הצעה לסדר.

משה גפני: אני רוצה לבקש ממך שתקיים את הדיון הזה, זו ההצעה לסדר.

אלעזר שטרן: דווקא זה מעניין מה שאתה שואל.

משה גפני: יש פה 175 מיליון שקל להארכת שנת הלימודים לכיתות א'-ב', שזה דבר מרשים.

משה גפני: באמת, זה דבר שלא היה כדוגמתו.

משה גפני: מן החובה לדעת האם זה כולל – באותם מקומות שזה נמצא - את כל התלמידים; האם זה לא כולל את התלמידים החרדים, כפי שהתפרסם?

ניסן סלומינסקי: אז רב מוישה, אני - - -

משה גפני: שניה, מה יש לך אתה?

משה גפני: לפחות לא לסתום את הפה.

ניסן סלומינסקי: לא - - -

משה גפני: הרי כשיגיעו הבחירות אשתמש באצבע שלי, אתה יודע את זה, ועכשיו ביתר שאת.

משה גפני: אתם תחפשו את הרוח.

משה גפני: לדעת רק לדעת, הרי יש לכם רוב.

משה גפני: האם הילדים במקומות הללו יהיה להם את הארכת שנת הלימודים גם בזמן חופש הגדול?

משה גפני: משקיעים בזה 175 מיליון שקל מכספי משלם המסים - גם החרדים משלמים מע"מ ומס הכנסה והכול.

משה גפני: מהכסף שלהם.

משה גפני: גוזלים את הכסף ונותנים את זה לקבוצה אחת.

משה גפני: את השאלות האלה לאפשר לנו לשאול.

משה גפני: הרי הצבעת ושלחת, אבל אני מבקש, תביא את הרפרנט או הרפרנטית כדי שנוכל לשאול.

אלעזר שטרן: גפני, הטכניקה הזאת – באמת, קודם הערתי ליושב-ראש – שב-9:03 - -

משה גפני: לא, בחיים לא עשיתי את זה.

משה גפני: בחיים.

אלעזר שטרן: - - וב-9:08 זה כבר חתום ונשלח.

משה גפני: בחיים לא עשיתי את זה.

משה גפני: אם היה דבר כזה שהיה מישהו מעיר לי – היו דברים שהייתי שולח מהר, מפני שרציתי שזה יהיה מהר.

משה גפני: אבל לא היו אצלי מחטפים כאלה.

משה גפני: אתה היית יודע, כחבר ועדה, את הסיבות למה זה, אחרת לא הייתי מביא את זה.

ניסן סלומינסקי: רב מוישה - - -

סתיו שפיר: גם מה חתום ונשלח?

סתיו שפיר: מי שלח את זה בפועל?

סתיו שפיר: אין פה תיבת דואר או אימייל.

סתיו שפיר: איפה זה נשלח?

משה גפני: אפילו את זכות הזעקה אתה לא נותן.

ניסן סלומינסקי: אתן לך שתי תשובות.

משה גפני: זו ממשלה גזענית, שהגזענות בראש מעייניה.

משה גפני: לוקחים ילדים וזורקים אותם החוצה.

אלעזר שטרן: אבל למה אתה עושה צחוק?

אלעזר שטרן: גם אני, ההעברות האלה, הטכניקה הזאת בעיניי מריחה מאוד לא טוב.

משה גפני: לא, אבל יש פה גם דברים עקרוניים.

אלעזר שטרן: הם היו בקואליציה, מעיין התורני – לא יודע איך קוראים להם - - -

משה גפני: מורידים 41 מיליון?

אלעזר שטרן: מה עשו?

אלעזר שטרן: כנראה בממשלה הקודמת - - -

משה גפני: אי אפשר לעשות את זה, היושב-ראש.

בועז טופורובסקי: עושים עכשיו תקציב יותר שוויוני.

בועז טופורובסקי: קודם זה היה מעוות, עכשיו מתקנים.

משה גפני: לא, אבל אין דבר כזה.

משה גפני: יש חוק.

משה גפני: אין דבר כזה.

משה גפני: אלעזר, תפסיקו להיות ילדים.

משה גפני: זה לא מוכר שאינו רשמי.

ניסן סלומינסקי: רב מוישה, מאחר שזו הצעה לסדר, זה לא דיון, אז יש לי - - -

סתיו שפיר: אני מצטרפת להצעה שלו לסדר.

סתיו שפיר: ניסן, אם אפשר להוסיף משפט.

סתיו שפיר: העברתם עכשיו 900 מיליון שקל לחינוך, שמתוכם יש: 110 לכוללים, 17 לתרבות יהודית, 33 חינוך דתי.

סתיו שפיר: זה הוצאות מבורכות חלקן.

סתיו שפיר: אבל רק לפני שבוע דנו בהעברת כספים של כמה מיליונים בודדים בשביל מפעל שנת שירות ותנועות הנוער.

סתיו שפיר: החבר'ה האלה לא זכו לאף הגדלה בתקציב שלהם בכלל למרות שהם מתחננים, והם מקבלים פחות מרבע ממה שהובטח מלכתחילה.

משה גפני: ממש לא.

משה גפני: למעיין החינוך התורני יש - - -

סתיו שפיר: אנחנו רוצים לדון בסדרי העדיפויות של המשרד על ההעברה הזאת.

ניסן סלומינסקי: זה משהו אחר.

ניסן סלומינסקי: אפשר להזמין את השר ולדון אתו.

סתיו שפיר: אין פה שום היגיון.

סתיו שפיר: אני לא מבינה איך בתוך רגע הספקתם כבר לחתום על הבקשות ולהעביר אותן.

סתיו שפיר: איך זה קרה?

אלעזר שטרן: אני באתי, אבל הייתי בוועדת החינוך - - -

ניסן סלומינסקי: רב מוישה - - -

משה גפני: זה משהו - - -

סתיו שפיר: ועוד אתה טוען שאתה לא - - - על המייל.

סתיו שפיר: אז איך עשית את זה?

משה גפני: על 175 מיליון שאלת, אלעזר?

ניסן סלומינסקי: רב מוישה, אתן לך שתי תשובות בעניין, ואחר כך אתן לך תשובה שלישית.

ניסן סלומינסקי: תשובה ראשונה, הראיה בידך - פיתחנו מכשיר ויכולת לשאול את האוצר ולקבל תשובות עוד הרבה לפני כן, ולא שאלת.

ניסן סלומינסקי: היית שואל, מקבל תשובות.

ניסן סלומינסקי: דבר שני, גם פה ניתנה אפשרות לשאול שאלות והיא לא נוצלה.

ניסן סלומינסקי: דבר שלישי, אני מוכן בנפרד לשבת אתך על מה שצריך ולעשות את הבירור.

סתיו שפיר: אושר, ואז מה?

סתיו שפיר: מישהו רץ לחדר ולחץ על ה-send במייל?

<טמיר כהן: לא.

סתיו שפיר: אז איך זה קרה?

סתיו שפיר: ניסן לא משתמש במייל, כמו שהוא טען פעמים במייל.

משה גפני: מתי זה יהיה?

ניסן סלומינסקי: - - - רק ביום שני נעשה את זה.

סתיו שפיר: בשתי דקות האלה לפני שנכנסתי הספקתם לעשות את זה?

משה גפני: אני הולך להפוך את העולם על זה.

משה גפני: אם זה היה היום, בסדר.

ניסן סלומינסקי: פשוט אני נוסע ב-11:00.

משה גפני: בסדר, אין לי טענות.

משה גפני: אמרתי לך לא לנסוע?

משה גפני: לא אחכה עד יום שני, זה דבר שעד יום שני זה קטסטרופה.

משה גפני: שיבואו, שיסבירו.

משה גפני: למה לגבי 175 מיליון - - -

ניסן סלומינסקי: אם נגמור לפני הזמן אז נעשה את זה גם לפני.

משה גפני: לא היה דבר כזה.

משה גפני: בחיים לא היה, בועז.

משה גפני: בחיים לא היה דבר כזה.

בועז טופורובסקי: לא היה שמורידים מהחרדים ו- - -

משה גפני: לא לא לא.

משה גפני: לא היה דבר כזה שמעבירים 175 מיליון שקל לקייטנות ואומרים: הילדים החרדים בחוץ.

בועז טופורובסקי: מי אמר שהילדים החרדים בחוץ?

משה גפני: אני אומר לך.

ניסן סלומינסקי: בבקשה.

<חביב קטן: חביב, משרד המדע.

משה גפני: גזענות של ממשלה מופקרת.

<חביב קטן: הפנייה נועדה לתקצב סך של 172 מיליון שקלים - -

משה גפני: אסור להם להיות במשטר דמוקרטי, הם צריכים להיות באוקראינה.

<חביב קטן: - - והוצאה של 82 מיליון להתחייב לפי הפירוט הבא - - -

משה גפני: יושב-ראש יש עתיד אומר ליושב-ראש ועדת הקליטה: אל תקבל רביזיה מגפני כדי שיעלה הסתייגות למליאה.

משה גפני: קיבל הוראה, כמו הקומוניסטים.

משה גפני: לא משנה שהעברתי את זה דרך ועדת העבודה והרווחה.

משה גפני: בושה.

בועז טופורובסקי: אצלכם זו דמוקרטיה ידועה.

בועז טופורובסקי: יהדות התורה זה דמוקרטיה - - -

ניסן סלומינסקי: רבותי, בואו - - -

משה גפני: תלמדו מאתנו איך מתנהלים ציבורית.

משה גפני: הרבה יש לכם מה ללמוד.

משה גפני: הרבה, לא קצת.

משה גפני: הם מתנהלים כמו איזה משטר קומוניסטי שלפני 400 שנה.

משה גפני: איזו מונרכיה כזאת, יושב מלך.

משה גפני: ועוד הוא הכתיר את עצמו אתמול לאדמו"ר, שהוא בכלל העליב אותי.

משה גפני: אמרתי לו: ממתי אתה אצל החסידים?

משה גפני: לפחות תגיד שאתה ראש ישיבה.

ניסן סלומינסקי: דבר, דבר.

<חביב קטן: הסעיף הראשון מדבר על תקצוב של 86 מיליון שקלים.

משה גפני: - - -

<חביב קטן: למחקרים שנערכו בשנים קודמות בהרשאה להתחייב.

ניסן סלומינסקי: ששש.

משה גפני: לא חשוב, ההעברות לא חשובות.

משה גפני: תעשה ישיבה מחר ב-9:00, ב-9:00 וחצי דקה תגמור, תשלח.

משה גפני: אל תסבירו בכלל, מיותר לגמרי.

משה גפני: השולחן הזה הפך להיות קרקס.

ניסן סלומינסקי: לא, ממש לא.

משה גפני: קרקס.

משה גפני: העברה כזאת, של חצי תקציב, מעבירים בדקה אחת ושולחים את הזה, אפילו רביזיה לא נותנים להגיש.

משה גפני: שולחים את זה לאוצר, חתום.

ניסן סלומינסקי: טוב.

ניסן סלומינסקי: בבקשה.

משה גפני: אין לך מה להסביר.

משה גפני: חבל, אל תתבזה.

ניסן סלומינסקי: די, רב מוישה.

ניסן סלומינסקי: די.

משה גפני: למדת את המקצוע שאתה עוסק בו בהצלחה, אתה עכשיו מתבזה פה.

משה גפני: זה כמו גן ילדים.

<חביב קטן: הסעיף הראשון נועד לתקצב 86 מיליון שקלים עבור מחקרים בתוכנית החלל - - -

משה גפני: תראה איזו העברה.

משה גפני: זו העברה שיש בה סעיף, שכל סעיף זה פצצת אטום, שצריך לדון.

אלעזר שטרן: דרך אגב, אני חושב ואמרתי את זה לשר האוצר - - -

<חביב קטן: 29 מיליון שקל בהוצאה ו-82 מיליון שקל בהרשאה להתחייב עבור מחקר - - -

אלעזר שטרן: - - - 880 מעבירים בהעברה אחת.

משה גפני: כן, תסתכל את הסכומים.

<חביב קטן: הסעיף שלישי נועד לתקצב סך של 48 מיליון שקל עבור השתתפות ישראל בארגון - - -

ניסן סלומינסקי: ששש.

ניסן סלומינסקי: רב מוישה, די.

משה גפני: דקה.

משה גפני: בלי רביזיה.

ניסן סלומינסקי: רב מוישה, די.

משה גפני: אבל מיותר.

משה גפני: חבל, אני חס על כבודו.

משה גפני: אין לך מה להסביר, אף אחד לא יבין.

ניסן סלומינסקי: אתה לא חס על כבודו כי הוא מדבר ואתה נכנס באמצע.

משה גפני: לא, תעשה לי טובה.

משה גפני: מיותר לגמרי.

משה גפני: מיותר.

אלעזר שטרן: אם תכתוב לוועדת האתיקה על העברה 880 מיליון אני אצטרף.

<חביב קטן: הסעיף הבא מדבר על העברה של 19 מיליון שקלים עבור מחקרים בתחום הסייבר.

ניסן סלומינסקי: עוד פעם.

<חביב קטן: הסעיף הראשון מדבר על 86 מיליון שקלים עבור מחקרים בתוכנית החלל, מזומן בגין הרשאה להתחייב שתוקצבה בשנים הקודמות; הסעיף השני מדבר על תקצוב של 29 מיליון שקלים במזומן ו-82 מיליון שקלים בהרשאה להתחייב עבור תוכנית החלל האזרחית - -

משה גפני: הוא העביר את זה בדקה, ואחרי חמש דקות הוא שלח - - -

<חביב קטן: הסעיף השלישי מדבר על 48 מיליון שקלים עבור השתתפות בארגון ה-CERN; הסעיף האחרון - - -

משה גפני: סתיו שפיר עכשיו - - - בפייסבוק, אני יכול - - -

ניסן סלומינסקי: אל תדאג, היא כתבה כבר.

ניסן סלומינסקי: היא תוך שניה כבר כתבה.

סתיו שפיר: אתה יכול להצטרף לפייסבוק שלי, גפני.

משה גפני: אנחנו - - - אלעזר גם חותם.

סתיו שפיר: על המכתב לוועדת האתיקה?

משה גפני: ודאי.

משה גפני: העברה כזאת בדקה?

ניסן סלומינסקי: רב מוישה, היא כבר כתבה תוך שניה, זה כבר היה בפייסבוק.

משה גפני: נכון.

משה גפני: כל הכבוד לה.

ניסן סלומינסקי: אבל היא יותר מתוחכמת ממך - - -

סתיו שפיר: אני כתבתי לפני הישיבה שאנחנו ברבע שעה אמורים להעביר 1.5 מיליארד.

משה גפני: כל הכבוד.

ניסן סלומינסקי: היא דאגה שיהיה את הטלוויזיה - - -

סתיו שפיר: ניסן, אתה אומר שאני שואלת שאלות בשביל התקשורת?

סתיו שפיר: זאת אומרת, שאלות זה לא משהו שחברי הכנסת אמורים לעשות?

ניסן סלומינסקי: אני אמרתי שזהו?

סתיו שפיר: זה מה שאתה אומר – טלוויזיה.

ניסן סלומינסקי: לא, אמרתי שהוא פחות מתוחכם.

סתיו שפיר: כי חברי כנסת, התפקיד שלהם זה לא לשאול שאלות, התפקיד שלהם זה לשתוק ולהצביע ביחד אתך.

סתיו שפיר: נכון?

סתיו שפיר: זה התפקיד.

ניסן סלומינסקי: מאוד, מאוד, לשאול שאלות.

סתיו שפיר: זה התפקיד, אלא אם הם אורית סטרוק ואז מותר להם לשאול שאלות על בדואים.

ניסן סלומינסקי: מאוד מאוד מותר להם לשאול.

ניסן סלומינסקי: אני לא אמרתי לשאול.

ניסן סלומינסקי: אמרתי שהוא פחות מתוחכם ממך.

סתיו שפיר: אז תפסיק.

סתיו שפיר: אולי תפסיק עם ההשמצות האלה?

סתיו שפיר: תפסיק עם ההשמצות האלה, כי זה לא רלוונטי לדיון.

סתיו שפיר: היחידי שאתה צריך להשמיץ פה זה את זה שאומר שהצלחת לחתום בתוך שניה ולשלוח במייל, למרות שאתה טוען שאין לך מייל.

ניסן סלומינסקי: גם את עשית את זה במהירות עצומה, להפיץ - - -

סתיו שפיר: נכון.

סתיו שפיר: אני עובדת במהירות, אני עובדת עם הטכנולוגיה.

סתיו שפיר: אתה כל פעם מסרב לעבוד עם הטכנולוגיה.

סתיו שפיר: מה שקרה פה זה באמת ביזיון ואתה העברת 900 מיליון שקלים בדקה בלי שישב פה אף אחד.

ניסן סלומינסקי: טוב, הוא עכשיו מדבר על סייבר - - -

סתיו שפיר: במקום עכשיו להסכים לדיון לחברי הכנסת, כשיש לך רוב.

סתיו שפיר: הרי בסוף זה יעבור, אבל להסכים לעשות פה את הדיון.

סתיו שפיר: במקום להסכים לעשות את הדיון אתה מתחמק וממציא תירוצים, וגם טוען פה טענות שקריות.

ניסן סלומינסקי: טוב.

ניסן סלומינסקי: רבותי, מישהו רוצה - - -

סתיו שפיר: ואחר כך אתה גם הולך ומשמיץ שאנחנו עושים את זה בשביל התקשורת.

סתיו שפיר: אין פה תקשורת - - -

ניסן סלומינסקי: לא אמרתי שאת עושה את זה לתקשורת.

סתיו שפיר: אתה לא מסכים אפילו - - - בסדר, ניסן - - -

ניסן סלומינסקי: אבל לא אמרתי שאת עושה לתקשורת.

ניסן סלומינסקי: אמרתי שאת פחות - - -

סתיו שפיר: חברי הכנסת אמורים לשאול שאלות.

סתיו שפיר: תכבד את זה שאנחנו שואלים שאלות.

סתיו שפיר: תכבד, תאהב את זה, תעריץ את זה.

סתיו שפיר: זה חשוב מאוד שחברי הכנסת ישאלו שאלות ויבינו על מה הם מצביעים.

ניסן סלומינסקי: יש לך הזדמנות לשאול - - -

סתיו שפיר: לא כמו החברים שלך מהקואליציה, שבאים לפה ורק מצביעים על מה שאתה אומר להם.

סתיו שפיר: זה התפקיד שלנו, אל תזלזל בזה.

ניסן סלומינסקי: אני מזלזל?

ניסן סלומינסקי: אני נותן לך הזדמנות לשאול - - -

סתיו שפיר: אתה כל הזמן - - - היא עושה בשביל התקשורת, היא בשביל זה.

סתיו שפיר: כל הזמן אתה מזלזל.

ניסן סלומינסקי: סליחה, אני לא מזלזל.

סתיו שפיר: תתחיל לכבד את החברים שיושבים פה לידך.

ניסן סלומינסקי: אם תכבדי את עצמך אז יכבדו גם אותך.

סתיו שפיר: תתחיל לכבד את החברים שיושבים פה לידך.

ניסן סלומינסקי: אני מכבד אותם יותר.

סתיו שפיר: אז תפסיק עם ההשמצות האלה, זה לא רלוונטי לדיון.

ניסן סלומינסקי: עוד פעם תגידי ועוד פעם תגידי - - -

סתיו שפיר: לא, אתה יכול פעם אחת להתנצל על הדרך שבה אתה מתנהג.

סתיו שפיר: פעם אחת תיקח אחריות ותתנצל.

ניסן סלומינסקי: אני מתנצל על זה, כי כבר הרבה חברי מועצה אמרו לי: למה אתה לא מוציא אותה?

סתיו שפיר: למה אתה לא מוציא אותה?

ניסן סלומינסקי: כן, כי את הרבה פעמים מפריעה בכוח.

סתיו שפיר: מפריעה, כי שאלות - - -

ניסן סלומינסקי: לא, את לא שואלת.

ניסן סלומינסקי: את לא נותנת לאנשים לדבר.

סתיו שפיר: אולי גם את גפני תוציא?

ניסן סלומינסקי: לא, את לא נותנת לאנשים לדבר גם בנושאים אחרים.

סתיו שפיר: בוא נראה אותך מוציא את יושב-ראש הוועדה הקודם מהישיבה.

סתיו שפיר: תוציא אותו, הוא גם מפריע לך.

סתיו שפיר: הוא שואל שאלות כל הזמן.

משה גפני: הנה, תרבות יהודית גם יש פה 17 מיליון.

סתיו שפיר: בוודאי.

סתיו שפיר: לתרבות יהודית מעבירים כסף כל הזמן.

משה גפני: אבל שתדע, כשאתם תהיו באופוזיציה אנחנו נעשה לכם את אותו דבר, לא כמו שעשיתי בפעם הקודמת.

משה גפני: אתם כפויי טובה, אתם סקטוריאליים, אגואיסטים כמו חזירים.

ניסן סלומינסקי: יש למישהו שאלות לשאול אותו?

משה גפני: יש לי שאלה: למה אתם חזירים?

משה גפני: לא היה דבר כזה, אני אומר לך.

משה גפני: כל ישיבה אתם לוקחים לעצמכם כסף.

משה גפני: אותנו ממוטטים לגמרי, אנחנו לא צריכים שום דבר – לא חינוך, לא תרבות – ואתה צוחק.

ניסן סלומינסקי: מי כמוך יודע.

ניסן סלומינסקי: אנחנו לוקחים - - -?

משה גפני: תעשה לי טובה.

משה גפני: כשאני ישבתי פה במקומך העברתי לכם כסף על כל הגבעות.

ניסן סלומינסקי: את הוויכוחים, את המאבקים - - -

משה גפני: למפוני גוש קטיף אתה לא יכול להעביר כסף.

משה גפני: אני העברתי 700 מיליון כאן, בפני כולם.

ניסן סלומינסקי: את המאבקים עם שר החינוך לא אתה עושה, אני עושה אותם.

ניסן סלומינסקי: סלח לי.

משה גפני: בסדר, אבל זה לא המאבק עם שר החינוך.

משה גפני: זה אתם, זה אתם, אתה בעל הבית.

ניסן סלומינסקי: תסלח לי.

ניסן סלומינסקי: טוב, מישהו עוד רוצה לשאול שאלות?

ניסן סלומינסקי: אם לא, אנחנו נצביע על פנייה מס' 80–84.

משה גפני: אגואיסטים.

משה גפני: לא היתה מפלגה סקטוריאלית כמוכם.

משה גפני: ארץ ישראל מעניינת אתכם?

משה גפני: מי בעד אישור פנייה מספר 80–84?

סתיו שפיר: מי בקואליציה ואכפת לו, שישאלו שאלות רלוונטיות.

סתיו שפיר: לא להצביע בעד ההעברה הזו כדי שניסן יקבל את הרביזיה ונוכל לדון בהעברה למשרד החינוך.

ניסן סלומינסקי: יש עוד חברי כנסת שרוצים לשאול?

ניסן סלומינסקי: לא.

משה גפני: יש מי שרוצה לשאול ולא מתכוון לשאול.

משה גפני: בלאו הכי השאלות לא רלוונטיות, התשובות לא רלוונטיות.

ניסן סלומינסקי: מי בעד אישור פנייה מספר 80–84?

ניסן סלומינסקי: מי נגד?

משה גפני: התייעצות סיעתית.

ניסן סלומינסקי: אנחנו באמצע ההצבעה.

ניסן סלומינסקי: אתה יודע שאי אפשר.

ניסן סלומינסקי: בעד – 4

ניסן סלומינסקי: נמנעים – אין

סתיו שפיר: רביזיה.

ניסן סלומינסקי: אושר.

ניסן סלומינסקי: רביזיה.

ניסן סלומינסקי: אתה רוצה עכשיו התייעצות סיעתית?

משה גפני: לא.

משה גפני: הסיעה שלי מכירה אותך.

ניסן סלומינסקי: אנחנו עוברים לעמוד 25, פנייה 85, 86.

<דור בלוך: השינויים הינם שינויים פנימיים בתקציב מינהל התכנון במשרד הפנים בסך כ-2 מיליון שקלים.

ניסן סלומינסקי: אנחנו בפנייה 85, 86.

ניסן סלומינסקי: התחלת את החלק השני.

ניסן סלומינסקי: תתחיל מהחלק הראשון.

<דור בלוך: החלק הראשון הוא תקצוב בסך 330,000 שקלים עבור הקמת מרכז מידע ימי לאומי.

<דור בלוך: הכסף מועבר ממשרד האנרגיה למינהל התכנון.

<דור בלוך: מדובר בפרויקט שנועד לבצע מיפוי של הים שבשטח ישראל.

<דור בלוך: לשם כך משרד האנרגיה מעביר - - -

ניסן סלומינסקי: מיפוי לצורך מה?

<דור בלוך: מיפוי של השטח הימי.

ניסן סלומינסקי: לדעת את הגבהים, שלא ייתקלו?

ניסן סלומינסקי: אוצרות טבע?

ניסן סלומינסקי: לצורך מה המיפוי?

<עידן הרשקוביץ: הרעיון הוא ליצור פורטל מידע באמצעות "ממשל זמין", ששותפים לו גם משרד האנרגיה וגם המשרד להגנת הסביבה, שיצבור מידע שיאפשר תכנון במרחב הימי.

זבולון כלפה: הכוונה היא לחופים או בתוך הים עצמו?

<עידן הרשקוביץ: בתוך הים עצמו.

<עידן הרשקוביץ: בחופים יש כבר תכנון, יש מיפוי וכו'.

<עידן הרשקוביץ: במרחב הימי פחות, וזו המטרה.

זבולון כלפה: זה בעיקר בתחום של תשתיות, כמו גז.

זבולון כלפה: לזה אתה - - - ?

<עידן הרשקוביץ: כן.

<עידן הרשקוביץ: זה לתכנן את המרחב הימי של ישראל.

משה גפני: סתיו, צריך להחליט לבוא לישיבות כאן חמש דקות קודם.

סתיו שפיר: מנסים.

סתיו שפיר: אנחנו יוצאים ב-7:00 מתל-אביב כדי להגיע לכאן - - -

ניסן סלומינסקי: ומה זה החלק השני?

<דור בלוך: החלק השני הוא העברת עודפי הרשאה להתחייב בסך של 60,513,000 שקלים עבור מכרזים שנפתחו בסוף שנת 2013.

<דור בלוך: הם לא נסגרו בסוף שנת 2013 אלא ב-2014, ולכן צריך לתקצב מחדש את ההרשאה להתחייב בלבד.

<דור בלוך: לא את המזומן, רק את ההרשאה להתחייב.

ניסן סלומינסקי: לצורך מה?

<עידן הרשקוביץ: יש כל מיני מכרזים.

<עידן הרשקוביץ: חלק הארי זה מכרז לחברות מתכננות שעושות תוכניות מתאר מקומיות ביישובים - זה 40 מיליון מתוך ה-60 מיליון.

<עידן הרשקוביץ: במכרז זכו עשר חברות.

<עידן הרשקוביץ: חלק נוסף, של 8 מיליון, זה מיזם משותף עם עמותת "עתידים" להקים תוכנית לצוערים לתכנון ברשויות המקומיות כדי לחזק את המתכננים ברשויות המקומיות.

<עידן הרשקוביץ: כל השאר זה מכרזים שונים, קטנים יותר.

<דור בלוך: הנושא השלישי הוא תוספת תקן "עתידים".

ניסן סלומינסקי: מה זה?

<עידן הרשקוביץ: יש בוגרים של תוכנית "עתידים" למינהל הציבורי.

<עידן הרשקוביץ: תקנים כאלה הם תקנים תוספתיים.

<דור בלוך: השינוי האחרון הוא שינוי פנימי - העברה בתוך מינהל התכנון למימון פרויקט "ממשל זמין" בסך של 2 מיליון שקל.

בועז טופורובסקי: מה יש ב"ממשל זמין"?

<עידן הרשקוביץ: זה פרויקט של רישוי זמין.

<עידן הרשקוביץ: המטרה היא ליצור את כל תהליך רישוי הבנייה כמערכת ממוחשבת שתשמש את כל הוועדות המקומיות.

<עידן הרשקוביץ: זה פרויקט שהתחיל כבר לפני שנתיים, בשנה שעברה הוצאנו כסף על זה וגם השנה.

בועז טופורובסקי: זאת אומרת שבעתיד נוכל על כל הליכי הרישוי, במקום לבוא לוועדות, להפקיד וכל הדברים האלה, לעשות את זה ישירות דרך המחשב?

<עידן הרשקוביץ: דרך המחשב, עם כרטיס חכם.

<עידן הרשקוביץ: זה פרויקט שמתקדם כחלק מהרפורמה בתכנון והבנייה.

בועז טופורובסקי: מתי האזרחים אמורים להתחיל ליהנות מזה?

<עידן הרשקוביץ: כרגע יש גרסאות פיילוט.

<עידן הרשקוביץ: אנחנו מניחים שבתחילת 2015 - - - יש היום משתמשים שמשתמשים בזה - מגישי בקשות, אדריכלים שעובדים על המערכת ובודקים אותה, וככה אנחנו מתקנים.

<עידן הרשקוביץ: אנחנו מוציאים גרסה כל ארבעה חודשים.

<עידן הרשקוביץ: אנחנו מניחים שבתחילת 2015 יהיה כבר משהו בשל יותר.

ניסן סלומינסקי: אוקיי.

ניסן סלומינסקי: תמו השאלות?

ניסן סלומינסקי: מי בעד אישור פנייה 85, 86?

ניסן סלומינסקי: מי נגד?

ניסן סלומינסקי: בעד – 4

ניסן סלומינסקי: נמנעים – אין

ניסן סלומינסקי: תודה, הבקשה אושרה.

בועז טופורובסקי: יש דיון ברביזיה?

ניסן סלומינסקי: לא היום יהיה דיון, כי אנחנו צריכים להתחיל עכשיו את הנושא של רשות המסים.

ניסן סלומינסקי: זה יהיה כנראה ביום שלישי.

ניסן סלומינסקי: תודה, אני נועל את הישיבה.